钦定古今图书集成/明伦汇编/氏族典/第440卷 > 贾俊
## 钦定古今图书集成/明伦汇编/氏族典/第440卷 > 贾俊

按《明外史贾俊传》：“俊字廷杰，束鹿人。以乡贡入国学。
天顺中，选授御史，历巡浙江、山西、陕西、河南、南畿，所
至有声。成化十三年，超拜右佥都御史，巡抚宁夏。在
镇七年，军民乐业，召为工部右侍郎。二十一年转左，
数月拜尚书。孝宗践阼，加太子少保。足疾，致仕归，逾
年卒。俊廉慎，居工部八年，望孚朝野。”